Diari Oficial de la Generalitat Valenciana


Sumari del DOGV 9013, del 04-02-2021 (2021/959)

RESOLUCIÓ de 29 de gener de 2021, de la Conselleria d'Hisenda i Model Econòmic per la qual s'accepta la cessió gratuïta, mitjançant mutació demanial, d'una parcel·la de 3.800 m² de superfície, situada al carrer d'Onda, cantonada amb el carrer de Ribelles Comins, de Castelló de la Plana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9013

Data del DOGV
:   04-02-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/959


Data del document
:   29-01-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 29 de gener de 2021, de la Conselleria d'Hisenda i Model Econòmic per la qual s'accepta la cessió gratuïta, mitjançant mutació demanial, d'una parcel·la de 3.800 m² de superfície, situada al carrer d'Onda, cantonada amb el carrer de Ribelles Comins, de Castelló de la Plana. [2021/959]  
L'Ajuntament de Castelló de la Plana, mitjançant l'Acord de la Junta de Govern Local de 15 d'octubre de 2020, va acordar la cessió per mitjà de mutació demanial d'una parcel·la de la seua propietat al carrer d'Onda, cantonada amb el carrer de Ribelles Comins, amb una superfície de 3.800 m², amb la finalitat de destinar-la a la construcció d'una residència per a persones majors dependents.  
Mitjançant un escrit de la sotssecretària de Vicepresidència i Conselleria d'Igualtat i Polítiques Inclusives de 7 de gener de 2021, es va proposar l'acceptació de la cessió.   
La cessió s'efectua segons el que es disposa en l'article 37 de la Llei 14/2003, de 10 d'abril, de patrimoni de la Generalitat, i la seua disposició addicional onzena que regula la mutació demanial.  
Segons l'article 37 €Les administracions territorials de la Comunitat podran afectar béns i drets demanials a un ús o servei públic competència de la Generalitat i transmetre-li'n la titularitat quan resulten necessaris per al compliment de les seues finalitats. L'Administració adquirent mantindrà la titularitat del bé mentre continue afectat a l'ús o servei públic que va motivar la mutació i, per tant, conserva el seu caràcter demanial. Si el bé o dret no es destinara a l'ús o servei públic o deixara de destinar-s'hi posteriorment, revertirà a l'Administració transmissora, integrant-se en un patrimoni amb totes les seues pertinences i accessions?.  
L'article 44 de la Llei 14/2003, de patrimoni de la Generalitat, estableix en el punt 1 que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat, i en el punt 2 disposa que la competència per a l'acceptació correspon al titular de la conselleria competent en matèria de patrimoni.  
L'article 27.2.c) de la llei esmentada disposa que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. Per consegüent, una vegada perfeccionada la cessió i acceptació de l'immoble queda automàticament afecte al servei públic social assistencial i adscrit a la Vicepresidència i Conselleria d'Igualtat i Polítiques Inclusives, a qui en correspon l'administració, defensa i conservació.  
  
En conseqüència, amb base en els esmentats articles de la Llei 14/2003, de 10 d'abril, de patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta, mitjançant mutació demanial, realitzada per l'Ajuntament de Castelló de la Plana de la parcel·la de 3.800 m² de superfície situada al carrer d'Onda, cantonada amb el carrer de Ribelles Comins, de Castelló de la Plana, que limita: nord, àrea d'espais lliures; sud, carrer d'Onda; est, carrer de Ribelles Comins, i oest, passatge.  
Consta inscrita en el Registre de la Propietat de Castelló de la Plana 2 en el tom 619, llibre 619, foli 107, finca 47575, inscripció 1a.   
Referència cadastral: 5193683OG1850O1123YX.  
L'immoble s'accepta lliure de càrregues i gravàmens, i al corrent de qualsevol despesa.  
  
Segon  
La cessió gratuïta realitzada per l'Ajuntament s'efectua amb la condició de destinar l'immoble a la construcció d'una residència per a persones majors dependents.  
  
Tercer  
En cas d'incompliment de les finalitats per a les quals se cedeix la parcel·la una vegada sol·licitada la reversió per part de l'Ajuntament i remesa com a sol·licitud de reversió a la conselleria competent en matèria de patrimoni, aquesta tramitarà el corresponent expedient d'acord amb el que es disposa en el Reial decret 1373/2009, de 28 d'agost, pel qual s'aprova el Reglament general de la Llei 33/2003, de 3 de novembre, del patrimoni de les administracions públiques. La resolució que s'adopte serà notificada a l'Ajuntament i comportarà, si escau, la reversió immediata al patrimoni de la corporació local i la baixa de l'immoble en l'Inventari General de Béns i Drets de la Generalitat.  
  
  
Quart  
L'Ajuntament assumeix el compromís de procedir, a costa seua, a l'eliminació de qualsevol obstacle que puga impedir o dificultar l'execució d'aquesta mutació, inclòs el trasllat de l'actual hort urbà, que ocupa part del solar, a un altre emplaçament.  
  
Cinqué  
L'immoble acceptat haurà d'incorporar-se a l'Inventari General de Béns i Drets de la Generalitat, en concepte de bé de domini públic afecte al servei públic social assistencial i adscrit a la Vicepresidència i Conselleria d'Igualtat i Polítiques Inclusives, a qui correspondran les competències demanials sobre aquest, inclosa la seua administració, defensa i conservació, i inscriure's a nom de la Generalitat en el Registre de la Propietat i en el Cadastre.  
  
Sisé  
Notificar aquesta resolució a l'Ajuntament cedent, així com a la Vicepresidència i Conselleria d'Igualtat i Polítiques Inclusives i publicar-la en el Diari Oficial de la Generalitat Valenciana, en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
Contra aquest acte, que posa fi a la via administrativa, es podrà interposar un recurs contenciós administratiu en el termini de dos mesos comptats a partir de l'endemà de la notificació, davant la jurisdicció contenciosa administrativa, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà efectuar un requeriment previ a la interposició del recurs contenciós administratiu, davant l'òrgan que va dictar l'acte, en el termini de dos mesos comptats des que l'Administració requeridora l'haguera conegut, de conformitat amb el que es disposa en l'article 44 de l'esmentada Llei 29/1998.  
  
  
València, 29 de gener de 2021.- El conseller d'Hisenda i Model Econòmic: Vicent Soler I Marco.